So‘nggi ma’lumotlarga ko‘ra, Xitoyda 722 kishi yangi koronavirus qurboniga aylangan, 34,5 mingdan ortiq kishi ushbu virusni yuqtirib olgan. Foto: Reuters Shanhay hukumati koronavirus tarqalishi sababli jamoat joylarida niqobsiz yurishni taqiqladi. «Aeroport, temir yo‘l vokzali, shaharlararo avtovokzal, relsli transport bekatiga kelgan hamda sog‘liqni saqlash muassasalari, savdo markazlari, supermarketlar va shahardagi boshqa jamoat joylarida bo‘lgan shaxslar niqob taqishi shart va harorati o‘lchanishiga qarshilik ko‘rsatmasligi kerak. Hamkorlik qilishni rad etgan va jamoat tartibini buzganlarga huquqni muhofaza qilish organlari keskin chora ko‘radi», - deb xabar berildi Weibo ijtimoiy tarmog‘ida. So‘nggi ma’lumotlarga ko‘ra, Xitoyda 722 kishi yangi koronavirus qurboniga aylangan, 34,5 mingdan ortiq kishi ushbu virusni yuqtirib olgan. Xitoyning materik qismidan tashqarida ikki kishi hayotdan ko‘z yumgan: Hongkong va Filippinda bittadan o‘lim holati qayd etildi.